wickkiey/tamil-wikipedia-chunked huggingface dataset:
# வீர் சிங் தேவ்

**வீர் சிங் தேவ்** (**Vir Singh Deo**), மத்திய இந்தியாவில் அமைந்த புந்தேல்கண்ட் பகுதியின் ஓர்ச்சா இராச்சியத்தை ஆட்சி செய்த புந்தேல குல இராசபுத்திர வம்ச மன்னர் ஆவார்.இவர் ஓர்ச்சா நாட்டை 1605 முதல் 1626/7 முடிய முகலாயப் பேரரசின் கீழ் சிற்றரசராக ஆட்சி செய்தார். or 1627. இவர் ஜான்சி நகரத்தில் கோட்டை ஒன்றை கட்டினார். வீர் சிங் தேவ், அபுல் பைசல் எனும் முகலாயப் படைத்தலைவரால் கொல்லப்பட்டார்.  
இம்மன்னர் விரஜபூமி பிரதேசத்தில் மதுரா, பிருந்தாவனம், பர்சானா போன்ற ஊர்களில் கிருஷ்ணர் கோயில்களை எழுப்பினார். இம்மன்னர் கேசவதாஸ் போன்ற கவிஞர்களை ஆதரித்தார்.
# வீர் சிங் தேவ்

## இதனையும் காண்க

- ஓர்ச்சா
- ஓர்ச்சா சமஸ்தானம்
# பன்னாட்டு யோகா நாள் கொண்டாட்டப் பட்டியல்

**பன்னாட்டு யோகா நாள் கொண்டாட்டப் பட்டியல்** (*List of International Days of Yoga*) என்பது, 2015ஆம் ஆண்டு தொடக்கம் ஒவ்வொரு பன்னாட்டு யோகா நாளை பதிவு செய்யும் பட்டியலாகும்.
# பன்னாட்டு யோகா நாள் கொண்டாட்டப் பட்டியல்

## 2015

1வது பன்னாடு யோகா நாள், 2015]]
முதல் சர்வதேச யோகா நாள் 21 சூன் 2015 அன்று உலகம் முழுவதும் அனுசரிக்கப்பட்டது. இந்தியாவில் தேவையான ஏற்பாடுகளை ஆயுஷ் அமைச்சகம் செய்தது. நரேந்திர மோதி மற்றும் 84 நாடுகளைச் சேர்ந்த பிரமுகர்கள் உட்பட 35,985 பேர் புது தில்லி ராஜ்பாத்தில் 35 நிமிடங்களுக்கு 21 ஆசனங்களை (யோகா நிலைகள்) செய்தனர். உலகம் முழுவதும் லட்சக்கணக்கானோர் இந்த நாளை அனுசரித்தனர். தேசிய மாணவர் படை வீரர்கள் பல இடங்களில் நிகழ்ச்சிகளை நடத்தி "ஒரே சீருடை அணிந்த இளைஞர் அமைப்பால் ஒரே நேரத்தில் மிகப்பெரிய யோகா நிகழ்ச்சி"க்காக *லிம்கா சாதனை புத்தகத்தில்* இடம்பெற்றனர்.  
ராஜபாதையில் நடைபெற்ற இந்த நிகழ்வில் ஆயுஷ் அமைச்சகத்திற்கு வழங்கப்பட்ட இரண்டு கின்னஸ் உலக சாதனைகளை அமைச்சர் ஸ்ரீபாத் யெசோ நாயக் பெற்றுக்கொண்டார். இவர்கள் 35,985 பேர் பங்கேற்ற மிகப்பெரிய யோகா வகுப்பிற்காகவும், அதிக எண்ணிக்கையிலான நாட்டினர் பங்கேற்றதற்காகவும் (84 நாடுகள்) இச்சாதனை சான்றிதல் வழங்கப்பட்டது. சான் பிரான்சிஸ்கோவில் உள்ள மெரினா பசுமை பூங்காவில் 5,000 பேர் யோகா பயிற்சி செய்யக் கூடினர்.
# பன்னாட்டு யோகா நாள் கொண்டாட்டப் பட்டியல்

## 2016

2வது பன்னாட்டு யோகா நாள், 2016]]
மூத்த அரசு அதிகாரி ஒருவர் கூறுகையில், "பன்னாட்டு யோகா நாள், 2015 போல் அதே உற்சாகத்துடன் 2016ஆம் ஆண்டும் இளைஞர்களின் அதிக மற்றும் சுறுசுறுப்பான பங்கேற்புடன் முன்னெடுத்துச் செல்ல இந்திய அரசு முடிவு செய்தது." இந்தியப் பிரதமர் கலந்துகொள்ளவிருந்த சண்டிகரில் "தேசிய பெருந்திரள் யோகா பங்கேற்பு" என்ற தலைப்பில் ஒரு நிகழ்ச்சியை அமைச்சகம் ஏற்பாடு செய்தது.  
ஐக்கிய நாடுகளுக்கான இந்தியாவின் நிரந்தர தூதுக்குழு 2016 சூன் 20 மற்றும் 21 ஆகிய தேதிகளில் ஐக்கிய நாடுகள் சபையில் கொண்டாட்டங்களை ஏற்பாடு செய்தது. "யோகா அறிஞர்களுடன் உரையாடல் - வளங்குன்றா வளர்ச்சிக்கான இலக்குகளை அடைவதற்கான யோகா" என்ற தலைப்பில் ஒரு சிறப்பு நிகழ்வினை மையமாக ஏற்பாடு செய்தது. இந்நிகழ்ச்சிக்கு ஆன்மீக குரு சத்குரு ஜக்கி வாசுதேவ் தலைமை வகித்தார்.
# பன்னாட்டு யோகா நாள் கொண்டாட்டப் பட்டியல்

## 2017

2017ஆம் ஆண்டு பன்னாட்டு யோகா நாள் தொடர்பான சிறப்பு நிகழ்ச்சி, இலக்னோவில் நடைபெற்றது. இந்தியப் பிரதமர் நரேந்திர மோதி பங்கேற்று 51,000 பங்கேற்பாளர்களுடன் யோகா பயிற்சி செய்தார். இந்தியாவில் உள்ள பல தொழில் அதிபர்களும் இந்நிகழ்ச்சியில் பங்கேற்றனர். நியூயார்க்கு நகரம், டைம்ஸ் சதுக்கத்தில் யோகா பயிற்சி செய்ய ஆயிரக்கணக்கான பங்கேற்பாளர்கள் கூடினர். ஏப்ரலில் யோகாவை மேம்படுத்துவதற்கு ஜப்பான் நாடாளுமன்ற குழுவினை உருவாக்கியது. சீனாவில், வுக்ஸி நகரில் 10,000 பேர் கலந்துகொண்டது மிகப்பெரிய கூட்டம் நடைபெற்றது. ஏதென்சில், கிரேக்க *ஓபன் யோகா தினத்தின்* ஒரு பகுதியாக சூன் 25 அன்று சிறப்பு நிகழ்வு நடந்தது. கிவீல், சூன் 18 அன்று சில நூறு பங்கேற்பாளர்களுடன் இந்நாள் கொண்டாடப்பட்டது. அயர்லாந்தில், பங்கேற்பாளர்கள் டப்ளினில் உள்ள சிட்டி கூட்ட அரங்கின் சுற்று அறையில் சந்தித்தனர். 2017ஆம் ஆண்டிற்கான கருப்பொருள் "ஆரோக்கியத்திற்கு யோகா" என்பதாகும்.
# பன்னாட்டு யோகா நாள் கொண்டாட்டப் பட்டியல்

## 2018

4வது பன்னாட்டு யோகா நாள், , 2018]]
2018ஆம் ஆண்டு யோகா நாள் சிறப்பு நிகழ்வு தேராதூனில் வன ஆராய்ச்சி நிறுவனத்தில் நடைபெற்றது. பன்னாட்டு யோகா நாளின் நான்காவது ஆண்டு நிறைவைக் கொண்டாடப் பிரதமர் மோதி தலைமையில் 50,000 தன்னார்வலர்கள் கலந்துகொண்டனர். 2018ஆம் ஆண்டிற்கான கருப்பொருள் "அமைதிக்கான யோகா" என்பதாகும். ராஜஸ்தான் மாநிலம் கோட்டாவில் நடைபெற்ற யோகா நிகழ்ச்சியில் 100,000க்கும் மேற்பட்டோர் ஒன்று கூடி யோகாசனம் செய்து கின்னஸ் சாதனை படைத்தனர்.
# பன்னாட்டு யோகா நாள் கொண்டாட்டப் பட்டியல்

## 2019

5வது பன்னாட்டு யோகா நாள் இந்தியாவின் பல்வேறு பகுதிகளில் உற்சாகமாகக் கொண்டாடப்பட்டது. முக்கிய நிகழ்ச்சி ராஞ்சியில் நடைபெற்றது. இந்தியப் பிரதமர் நரேந்திர மோதி தலைமையில் 40,000க்கும் மேற்பட்ட மக்கள் இந்த நிகழ்வில் கலந்து கொண்டனர். இந்த ஆண்டு நிகழ்வின் கருப்பொருள் "இதயத்திற்கான யோகா" என்பதாகும். இந்நிகழ்ச்சியில், இந்திய மக்களிடம் பிரதமர் உரையாற்றினார். உடல், மனம், சமூகம் மற்றும் நமது காலநிலையின் ஒட்டுமொத்த ஆரோக்கியத்திற்கும் யோகாவின் முக்கியத்துவத்தை வலியுறுத்தி, "எங்கள் குறிக்கோளாக இருக்கட்டும் - அமைதி, நல்லிணக்கம் மற்றும் முன்னேற்றத்திற்கான யோகா" எனக் கொண்டாடப்பட்டது. யோகா, 'தடுப்பு சுகாதாரம் மற்றும் ஆரோக்கியம்' அமைப்பின் தூணாக மாற்ற அரசாங்கம் செயல்படும் என்றும் அவர் கூறினார்.
# பன்னாட்டு யோகா நாள் கொண்டாட்டப் பட்டியல்

## 2020

2020 ஆம் ஆண்டின் கருப்பொருள் பெருந்தொற்றினை அடிப்படையாகக் கொண்டு, "வீட்டில் யோகா மற்றும் குடும்பத்துடன் யோகா" என அமைந்தது. பன்னாட்டு யோகா நாளை முன்னிட்டு பல்காரியா பிரதமர் பாய்கோ போரிசோவ், இந்தியப் பிரதமர் நரேந்திர மோடிக்கு காணொலி காட்சிச் செய்தி ஒன்றைப் பதிவு செய்து அனுப்பினார்.
# பன்னாட்டு யோகா நாள் கொண்டாட்டப் பட்டியல்

## 2021

2021ஆம் ஆண்டின் கருப்பொருள் "நல்வாழ்வுக்கான யோகா". கோவிட்-19 பெருந்தொற்று காரணமாக, ஐக்கிய நாடுகள் சபைக்கான இந்தியtஹ் தூதரகம், நேருக்கு நேர் யோகா நிகழ்வுகளுக்குப் பதிலாக, ஐக்கிய நாடுகளின் வலைத் தொலைக்காட்சி மூலம் கொண்டாட்டத்தை ஏற்பாடு செய்தது.
# நேபாள மரத்தவளை

***பாலிபீடேட்சு செட்*** (*Polypedates zed*) என்பது **நேபாள மரத்தவளை** என்று அழைக்கப்படுகிறது. இது *இராகோபோரிடே* குடும்பத்தில் உள்ள ஒரு வகை தவளை ஆகும். இது நேபாளத்திலும், சிலநேரங்களில் இந்தியாவிலும் காணப்படுகிறது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள், சதுப்பு நிலங்கள், நன்னீர் சதுப்பு நிலங்கள் ஆகும்.
# கொனசீமா மாவட்டப் போராட்டம்

**கொனசீமா மாவட்டப் போராட்டம்** (*Konaseema district protest*) இந்தியாவின் ஆந்திரப்பிரதேச மாநிலத்தில் 2022 ஆம் ஆண்டு மே மாதத்தில் நடைபெற்ற ஒரு போராட்டமாகும். ஆந்திராவிலுள்ள கொனசீமா மாவட்டத்தின் பெயரை டாக்டர் பி.ஆர் அம்பேத்கார் கொனசீமா மாவட்டம் என மாற்றி அரசு அறிவிப்பு வெளியானதைத் தொடர்ந்து கொனசீமா மாவட்டப் போராட்டம் நடந்து வருகிறது. கொனசீமா சாதனா சமிதி, கொனசீமா பரிரக்சனா சமிதி மற்றும் பிற அமைப்புகளின் உறுப்பினர்களால் போராட்டம் முதன்மையாக நடத்தப்பட்டது.
# கொனசீமா மாவட்டப் போராட்டம்

## போராட்டங்களும் சம்பவங்களும்

அரசின் இந்த பெயர் மாற்ற முடிவை எதிர்த்து 2022 ஆம் ஆண்டு மே மாதம் 24 ஆம் தேதியன்று பல இளைஞர்கள் ஒன்று திரண்டு அமலாபுரத்தில் "சலோ கொனசீமா" என்ற பேரணியைத் தொடங்கினர். பேரணியின் போது, காவல் துறையினருக்கும் போராட்டக்காரர்களுக்கும் இடையே மோதல் ஏற்பட்டது. ஒரு கல்லுாரி பேருந்து, ஓர் அரசுப் பேருந்து ஆகியவை தீ வைத்து எரிக்கப்பட்டன. கலவரத்தில், காவல்துறை துணை கண்காணிப்பாளர் உட்பட 20 காவலர்களுக்கும், போராட்டக்காரர்களில் 40 பேருக்கும் பலத்த காயம் ஏற்பட்டது. இதனால் கொனசீமா மாவட்டம் முழுதும் பதற்றம் நிலவுகிறது.
# பங்கே பிகாரி கோயில்

யை திரிபங்க கோணத்தில் கிருஷ்ணர் தூக்கி நிற்கும் காட்சி]]  
**பங்கே பிகாரி கோயில்** (**Bankey Bihari Temple**) இந்தியாவின் உத்தரப் பிரதேசம் மாநிலத்தின் மதுரா மாவட்டத்தில் உள்ள பிருந்தாவனம் எனும் இடத்தில் அமைந்த இராதாகிருஷ்ணருக்கு அர்ப்பணிக்கப்பட்ட கோயில் ஆகும். விரஜ பிரதேசத்தில் பேசப்படும் விரஜ் மொழியில் **பங்கே பிகாரி** எனும் சொல்லிற்கு, *வளைந்து மகிழ்பவர்* என்று பொருள். இக்கோயிலில் கிருஷ்ணர் தனது உடலை மூன்று இடங்களில் வளைந்து ராதைக்கு காட்சி அளிக்கிறார். 1864-ஆம் ஆண்டில் இக்கோயில் மறுசீரமைத்து கட்டப்பட்டது.இக்கோயில் மூலவர் இராதாகிருஷ்ணன் ஆவார்.
# பங்கே பிகாரி கோயில்

## பண்டிகைகள்

வழிபாடு]]
- கிருஷ்ண ஜெயந்தி
- ஹோலி
# பங்கே பிகாரி கோயில்

## இதனையும் காண்க

- இராதாகிருஷ்ணன்
- பிருந்தாவனம் காதல் கோயில்
- இராதா ராணி கோயில்
- மதுரா கிருஷ்ணன் கோயில்
- பர்சானா
# சாவக மூஞ்சுறு

**சாவக மூஞ்சுறு** (*Javanese shrew*)(*குரோசிடுரா மேக்சி*) என்பது சோரிசிடே குடும்பத்தில் உள்ள ஒரு பாலூட்டி சிற்றினமாகும். இதன் தாயகம் இந்தோனேசியா, கிழக்கு திமோர் ஆகும். இது சாவகம், சிறு சுண்டாத் தீவுகள் முழுவதும் பரவியுள்ளது. இது அம்போன் தீவு, அரு தீவுகளில் அறிமுகப்படுத்தப்பட்டது
# பிரதமரின் எண்ணிம சுகாதாரத் திட்டம்

**பிரதமரின் எண்ணிம சுகாதாரத் திட்டம்** (*Pradhan Mantri Digital Health Mission*) என்பது இந்திய அரசாங்கத்தின் சுகாதார முயற்சியாகும். இத்திட்டம் தனிநபர்களுக்கான முழுமையான எண்ணிம சுகாதார பதிவு மற்றும் அடையாள அட்டையைக் கொண்டதாகும். இது 2021 செப்டம்பர் 27 அன்று பிரதமர் நரேந்திர மோதியால் தொடங்கப்பட்டது. அந்தமான் & நிக்கோபார், சண்டிகர், தாத்ரா மற்றும் நகர் ஹவேலி மற்றும் டாமன் மற்றும் டையூ, லடாக், லட்சத்தீவு மற்றும் புதுச்சேரி ஆகிய மாநிலங்களில் இத்திட்டம் முன்னோடியாகச் செயல்படுத்தப்பட்டுள்ளது.
# யப்பானிய சிற்றெலி

**யப்பானிய சிற்றெலி** (*Japanese mole*; *மொகெரா வோகுரா*), **தெம்மின்க்கின் சிற்றெலி** என்றும் அழைக்கப்படுகிறது. இது யப்பானில் மட்டுமே காணப்படும் சிற்றெலி ஆகும். இது காடுகளில் 3.5 ஆண்டுகள் வரை வாழக்கூடியது.  
கோபி சிற்றெலி (*மொ. கோபெயே*) முன்னர் ஒரு தனித்துவமான சிற்றினமாக விவரிக்கப்பட்டது. ஆனால் இப்போது *மொ. வோகுராவுடன் தெளிவாக* அறியப்படுகிறது
# சுவரோவியக் கலை அருங்காட்சியகம்

**சுவரோவியக் கலை அருங்காட்சியகம்** (Mural Art Museum) இந்தியாவின் கேரள மாநிலத்தில் அமைந்துள்ளது. சுவரோவியக் கலைகளுக்காக அர்ப்பணிக்கப்பட்ட ஒரே அருங்காட்சியகமான இது திருச்சூரில் உள்ள கொல்லங்கோடு அரண்மனையில் அமைந்துள்ளது. 1938 ஆம் ஆண்டில் சிறீமூலம் சித்திரச்சாலை என்ற படத் தொகுப்பு காட்சியகத்தின் ஒரு பகுதியாகத் தொடங்கப்பட்டது. பின்னர் ஒரு தொல்பொருள் அருங்காட்சியகமாக மாற்றப்பட்டு 2009 ஆம் ஆண்டில் புதுப்பிக்கப்பட்டு பொதுமக்களுக்காகத் திறக்கப்பட்டது.  
கேரளா முழுவதிலுமிருந்தும் கிடைத்துள்ள சுவரோவியங்கள் மற்றும் வீர கல்லு, கோவில் மாதிரிகள், பனை ஓலைகளில் எழுதப்பட்ட கையெழுத்துப் பிரதிகள், தலைசிறந்த ஆளுமைகளின் உருவச் சிலைகள், மண் பானைகள், நன்னங்காடி (கலசப் புதைகுழிகள்) அடங்கிய பாறைத் தொகுப்பு ஆகியவை பாதுகாக்கப்பட்டுள்ளன. கறுப்பு மற்றும் சிவப்புப் பொருட்கள், கறுப்புப் பொருட்கள் செம்பழுப்பு நிறம் பூசப்பட்ட பொருட்கள், கற்காலக் கருவிகள், சிந்து சமவெளி நாகரிகம் மற்றும் அரப்பா மற்றும் சேரமான் பறம்பு, கொடுங்கல்லூரில் இருந்து அகழ்வாராய்ச்சி செய்யப்பட்ட பொருட்கள் போன்ற அரியவகை புதையல் பொருள்கள் சுவரோவியக் கலை அருங்காட்சியகத்தில் உள்ளன.
# மலேசிய சிற்றெலி

**மலேசிய சிற்றெலி** (*Malaysian mole*)(*யூராசுகாப்டர் மலேயனசு*) என்பது தால்பிடே குடும்பத்தில் உள்ள ஒரு பாலூட்டி சிற்றினமாகும். இது தீபகற்ப மலேசியாவின் மலைப்பகுதிகளில் காணப்படும் அகணிய உயிரி. இது தென்பகுதியில் அறியப்பட்ட சிற்றெலி<nowiki/>சிற்றினமாகும்.
# மலேசிய சிற்றெலி

## வகைப்பாட்டியல்

இந்த சிற்றினம் முன்பு குளோசு சிற்றெலி (*ஈ. குளோசி*) அல்லது (அறிமுகப்படுத்தப்பட்ட இனமாகக் கருதப்பட்டது) இமயமலை சிற்றெலி (*ஈ. மைக்ரோரசு*) கிளையினமாக வகைப்படுத்தப்பட்டது. ஆனால் 2008ஆம் ஆண்டு ஆய்வில் குறிப்பிடத்தக்க உருவவியல் மற்றும் மரபணு வேறுபாட்டைக் கண்டறிந்து, இதை ஒரு தனிச் சிற்றினமாகப் பிரித்தனர்.
# மலேசிய சிற்றெலி

## பரவல்

இந்த சிற்றினம் கடல் மட்டத்திலிருந்து 1,300 முதல் 1,600 மீட்டர் உயரத்தில் உள்ள கேமரன் மலைப்பகுதியில் மட்டுமே காணப்படுவதாக அறியப்படுகிறது. தேயிலைத் தோட்டங்கள் மற்றும் அதனைச் சுற்றியுள்ள தோட்டங்களிலிருந்து மாதிரிகள் சேகரிக்கப்பட்டுள்ளன. தேயிலைத் தோட்டங்களுடனான இந்த சிற்றினத்தின் தொடர்பு வேறு எந்த சிற்றெலி சிற்றினங்களிலிருந்தும் அரியப்படவில்லை. டார்ஜீலிங்கிலி<nowiki/>ருந்து தற்செயலாக மலேசியாவிற்கு அறிமுகப்படுத்தப்பட்ட *மைக்ரோரசு* சிற்றெலி, கேமரூன் மலைப்பகுதி தேயிலைத் தோட்டங்களில் உருவானது. சில வகைப்பாட்டியல் இதை *ஈ. மைக்ரோரசின்* துணையினமாக விவரிக்கின்றனர். இருப்பினும், பிற சிற்றெலி இனங்களிலிருந்து இதன் கனமான உருவவியல் மற்றும் மரபணு வேறுபாடு, வகைபிரித்தல் ஆய்வுகள் இது *ஈ. குளோசியுடன்* மிகவும் நெருக்கமாகத் தொடர்புடையதாகக் கண்டறிந்தது, மலேசியாவைப் பூர்வீகமாகக் கொண்ட சிற்றினமாக இதன் அடையாளத்தை உறுதிப்படுத்தியுள்ளது.''
# மலேசிய சிற்றெலி

## விளக்கம்

மண்டை ஓட்டின் மிகப்பெரிய நீளத்திற்கு மேல் கடைவாய்ப்பற்களின் ஒப்பீட்டு அளவு *யூரோசுகேப்டர்* பேரினத்தில் இது மிகப்பெரியது*.*
# மலேசிய சிற்றெலி

## பாதுகாப்பு

மலேசிய சிற்றெலி என்பது கேமரன் மலைப்பகுதியில் காணப்படும் சிற்றினமாக இருக்கலாம். ஏனெனில் சிற்றெலிகளுக்கு உகந்த குளிர் வெப்பநிலை இங்கு இருப்பது காரணமாகும். மலேசியாவின் தாழ் நிலப் பகுதிகள் பெரும்பாலும் வெப்பமண்டல காலநிலை காரணமாகப் பொருத்தமான வாழ்விடமாக இல்லை.**
# காமா (பயில்வான்)

1878 ஆம் ஆண்டு பிரித்தானிய இந்தியாவின் பஞ்சாப் மாகாணத்தில் உள்ள அமிர்தசரஸ் மாவட்டத்திலுள்ள ஜபோவால் என்ற கிராமத்தில் பிறந்தார். இவருக்கு 15 அக்டோபர் 1910 அன்று உலக மல்யுத்த வீரர்களின் பட்டியலில் இடம் பெற்றார். 52 ஆண்டுகளுக்கும் மேலான தனது தொழில் வாழ்க்கையில் தோல்வியடையாத இவர், எல்லா காலத்திலும் சிறந்த மல்யுத்த வீரர்களில் ஒருவராக கருதப்படுகிறார். ஆகஸ்ட் 1947 இல் இந்தியப் பிரிப்புக்குப் பிறகு, காமா பாக்கித்தானுக்கு குடிபெயர்ந்தார். அங்கு இவர் மே 23, 1960 அன்று லாகூர் நகரில் இறந்தார்.
# காமா சிங்

**கிரேட் காமா**
|image = Gama Singh.jpg
|caption = சிங் தனது எதிரியை நண்டு பிடியில் அடக்குகிறார்.
|birth_name = கதோவர் சிங் சகோதா
|height =
|weight =
|birth_date =
|death_date =
|birth_place = பஞ்சாப், இந்தியா
|resides = கால்கரி, ஆல்பர்ட்டா, கனடா
|family = இராஜ் சிங் (மகன்)
ஜிந்தர் மகால் (உறவினர்)
|billed =
|trainer = பில் பெர்சாக்
Stu Hart
|debut = 1973 **காமா சிங்** என்றும் **கிரேட் காமா** என்றும் அழைக்கப்படும் இவர் இந்திய-கனடிய ஓய்வு பெற்ற தொழில்முறை மல்யுத்த வீரர் ஆவார். மேலும், 1970கள் மற்றும் 1980களின் பெரும்பகுதிகளில் கனடாவின் கால்கரி நகரிலுள்ள தொழில்முறை மல்யுத்த ஊக்குவிப்பு மையத்தின் முக்கியமானவராக இருந்தார். இவர், யப்பான், தென்னாப்பிரிக்கா, ஜெர்மனி, குவைத்து, துபாய், ஓமான், ஆத்திரேலியா, அமெரிக்க ஐக்கிய நாடுகள் மற்றும் கரிபியன் ஆகிய நாடுகளில் சர்வதேச அளவில் மல்யுத்தம் செய்தார். 1980-86 வரை வின்சு மெக்மான் மற்றும் உலக மற்போர் மகிழ்கலை நிறுவனம் (WWF) ஆகியவற்றிற்காக அடிக்கடி வெளிநாட்டு சுற்றுப்பயணங்களிலும் இவர் அவ்வப்போது பணியாற்றினார். இவரது மருமகன் ஜிந்தர் மஹால் முன்னாள் உலக மல்யுத்த வாகையாளராவார்.
# இலிம்பாங்

**இலிம்பாங்** (மலாய் மொழி: *Limbang*; ஆங்கிலம்: *Limbang*; சீனம்: 林梦) என்பது மலேசியா, சரவாக் மாநிலத்தில் இலிம்பாங் பிரிவு; இலிம்பாங் மாவட்டத்தில் அமைந்து உள்ள நகரமாகும். இது இலிம்பாங் மாவட்டத்தின் தலைநகரமும் ஆகும்.  
லிம்பாங் மாவட்டம்; புரூணை சுல்தானகத்தை இரண்டாகப் பிரிக்கின்றது. இலிம்பாங் நிலப்பகுதி, புரூணை சுல்தானகத்தால் ஆளப்பட்ட போது, அதை புரூணையின் "அரிசிக் கிண்ணம்" (*Rice Bowl of Brunei*) என்று அழைத்தார்கள்.  
ஏனெனில் இலிம்பாங் மாவட்டம் புரூணைக்கு சவ்வரிசி மற்றும் அரிசியை வழங்கி வந்த ஒரு பெரிய விவசாயப் பகுதியாகும். இலிம்பாங்கின் பொருளாதார முக்கியத்துவமே, வெள்ளை ராஜா சார்லஸ் புரூக்கை இலிம்பாங்கைக் கைப்பற்றத் தூண்டியது.
# இலிம்பாங்

## நிலவியல்

இலிம்பாங் பிரிவு புரூணை நாட்டை இரண்டாகப் பிரிக்கின்றது. இலிம்பாங் பிரிவின் மேற்கில், மேற்கு புரூணை மற்றும் இலிம்பாங் மாவட்டம்; லாவாசு மாவட்டங்களுக்கு நடுவில் தெம்புராங் மாவட்டம் அமைந்து உள்ளது.  
அதே நேரத்தில் இலிம்பாங் பிரிவின் லாவாசு மாவட்டமும்; தெம்புராங் மாவட்டமும்; மலேசியாவின் மற்றொரு மாநிலமான சபா மாநிலத்திற்கு இடையே அமைந்து உள்ளன.  
இந்தப் புவியியல் சூழ்நிலையினால், சாலை வழியாக இலிம்பாங் பிரிவுக்குள் நுழைந்தாலும் அல்லது வெளியேறினாலும் குடியேற்றச் சோதனைகள் நடைபெறுகின்றன.
# இலிம்பாங்

## வரலாறு

1884-ஆம் ஆண்டில், புரூணை சுல்தானகத்தால் விதிக்கப்பட்ட உயர் வரியை எதிர்த்து இலிம்பாங் மக்கள் கிளர்ச்சியில் ஈடுபட்டனர். உண்மையில் இந்தக் கிளர்ச்சியின் பின்னணியில் இருந்தவர் வெள்ளை ராஜா சார்லசு புரூக்.  
1885-ஆம் ஆண்டில், பெங்கீரான் தெமாங்கோங் பெங்கீரான் அனாக் ஆசிம் *(Pengiran Temanggong Pengiran Anak Hashim)* என்பவர் புரூணை சுல்தானாகப் பதவி ஏற்பதற்குத் தயாராக இருந்தார்.
# இலிம்பாங்

## வரலாறு

### லிம்பாங் மக்களின் கிளர்ச்சி

இலிம்பாங் மக்களின் கிளர்ச்சியை அவரால் அடக்க இயலவில்லை. இருப்பினும் சார்லசு புரூக்கின் உதவியை நாடினார். அப்போதும் கிளர்ச்சியை அடக்க இயலவில்லை.  
பின்னர் லபுவானில் இருந்த பிரித்தானிய அரசத் தூதரகத்தின் *(British Royal Consul)* ஆளுநர் உதவியை நாடினார். கிளர்ச்சி ஒடுக்கப்பட்டது. பெங்கீரான் தெமாங்கோங் புரூணையின் சுல்தான் ஆனார். அவருடைய பெயர் சுல்தான் ஆசீம் சலீலுல் ஆலாம் அகமதின் *(Sultan Hashim Jalilul Alam Aqamaddin)* என்று மாற்றம் கண்டது.
# இலிம்பாங்

## வரலாறு

### புரூணை ஆதங்கம்

17 மார்ச் 1890-இல், லிம்பாங் நிலப்பகுதி சரவாக் இராச்சியத்தின் ஒரு பகுதியாக இருக்கும் என்று ராஜா சார்லஸ் புரூக் அறிவித்தார். அது சட்டப்படி தவறு என்று புரூணை அரசாங்கம் பிரித்தானிய அரசாங்கத்தின் உதவியை நாடியது. ஆனால் பலனில்லை. இந்த விசயத்தில் 130 ஆண்டுகளுக்குப் பிறகும் ஐக்கிய இராச்சியம் மௌனம் காத்து வருகிறது.  
புரூணைக்குச் சொந்தமான லிம்பாங், வலுக் கட்டாயமாகவும் சட்ட விரோதமாகவும் எடுத்துச் செல்லப் பட்டதாக இன்றுவரை, புரூணை கூறி வருகிறது.
# இலிம்பாங்

## காலநிலை

இலிம்பாங் நகரம் வெப்பமண்டல மழைக்காட்டு காலநிலையைக் கொண்டுள்ளது. ஆண்டு முழுவதும் கனமான மழை பெய்கிறது.
# இலிம்பாங்

## காட்சியகம்

**இலிம்பாங் குடிநுழைவு, சுங்கத்துறை முத்திரைகளின் படங்கள்**
# முக்கா

**முக்கா** (மலாய் மொழி: *Mukah* அல்லது Muka; ஆங்கிலம்: *Mukah*; சீனம்: 沐胶) என்பது மலேசியா, சரவாக் மாநிலத்தில் முக்கா பிரிவு; முக்கா மாவட்டத்தில் அமைந்து உள்ள நகரமாகும். இது முக்கா மாவட்டத்தின் தலைநகரமும் ஆகும்.  
முக்கா நகரம், முக்கா ஆற்றின் முகப்பில், முக்கா கரி நிலத்தில் அமைந்துள்ளது. இந்த நகரம் இன்னும் கரி சதுப்பு நிலக் காடுகளால் சூழப்பட்டுள்ளது.
# முக்கா

## வரலாறு

மெலனாவ் மக்கள்தான் முக்காவில் முதன்முதலில் வாழ்ந்த பழங்குடியினக் குழுவாகும். முக்காவின் தொடக்கக்கால ஆவணங்கள் மயாபாகித் பேரரசின் வரலாற்றில் காணப்படுகின்றன. "மெலனோ" என்று அழைக்கப்படும் ஓர் இடம் மயாபாகித் பேரரசுக்குத் திறை செலுத்தியாகவும் அறியப் படுகிறது.  
பின்னர் மெலனோ எனும் அந்த இடம் 13-ஆம் நூற்றாண்டில் புரூணை பேரரசின் ஒரு பகுதியாக மாறியது. 1860-இல் சரவாக் வெள்ளை இராஜாக்களுக்கு விற்கப்பட்டது.
# முக்கா

## பொது

முக்கா நகரில் ரிங்கிட் 48 மில்லியன் செலவில் ஒரு கடற்கரை சாலை அண்மையில் உருவாக்கப்பட்டது.  
கோலா பலிங்கியான் *(Kuala Balingian)*; பாலிங்கியான்; முக்கா; தலாத்; ஓயா; இகான்; மாத்து; தாரோ ஆகிய நகரங்களை இணைக்கும் ஒரு கடற்கரை சாலை.  
2005-ஆம் ஆண்டில் முக்கா ஆற்றின் மீது 170 மீட்டர் இரட்டை வளைவு தொங்கு பாலம் பொதுமக்களுக்கு திறக்கப்பட்டது.  
முக்கிய வேளாண்மை பொருட்கள் செம்பனை, சவ்வரிசி, நெல், அன்னாசி மற்றும் மீன் வளர்ப்பு.
# முக்கா

## மக்கள்தொகை

2010-ஆம் ஆண்டு நிலவரப்படி, முக்கா பிரிவில் மெலனாவ் மக்களே மிகப்பெரிய இனக்குழுவாகும். மக்கள் தொகையில் பாதிக்கும் மேற்பட்டவர்கள் தங்களை மெலனாவ் என்று அடையாளப் படுத்திக் கொள்கின்றனர்.[10] இபான் மக்கள் 18.6%. இரண்டாவது பெரிய இனக்குழு.
|titlebar=#ddd
|left1=இனம்
|right1=விழுக்காடு
|float=
|bars=  
}}
# முக்கா

## காலநிலை

முக்கா நகரம் வெப்பமண்டல மழைக்காட்டு காலநிலையைக் கொண்டுள்ளது. ஆண்டு முழுவதும் கனமான மழை பெய்கிறது.
# உச்ச நீதிமன்ற அருங்காட்சியகம்

**உச்ச நீதிமன்ற அருங்காட்சியகம்** (*Supreme Court Museum*) என்பது கூட்டாண்மை நீதிமன்றம் மற்றும் உச்ச நீதிமன்றம் ஆகியவற்றுடன் இந்தியாவில் நீதித்துறையின் பயணத்திற்காக அர்ப்பணிக்கப்பட்ட ஓர் அருங்காட்சியகம் ஆகும். இந்த அருங்காட்சியகத்தில் அரப்பன் முத்திரைகள், அசோகர் கல்வெட்டுகள், நாளந்தா செப்புத் தகடு போன்ற பொருட்களும் பிரித்தானிய ஆட்சியின் போது இருந்த இந்திய சட்ட அமைப்பு பற்றிய ஆவணங்கள் ஆகியவை இங்கு உள்ளன. முக்கிய தீர்ப்புடன் தொடர்புடைய பல நினைவுப் பொருட்களும் கோப்புகளும் அருங்காட்சியகத்தில் வைக்கப்பட்டுள்ளன. இந்தியாவின் முன்னாள் தலைமை நீதிபதி எம் என் வெங்கடாசலையாவின் ஆலோசனையின் படி அருங்காட்சியகம் அமைக்கப்பட்டது. 1994 ஆம் ஆண்டில் ஆலோசனை வழங்கப்பட்டாலும் 10 ஆண்டுகளுக்குப் பிறகுதான் நிறைவேற்றப்பட்டது. 2020 ஆம் ஆண்டில் அருங்காட்சியகத்தில் சுமார் 1500 பொருட்கள் இருந்ததாக தெரிவிக்கப்பட்டுள்ளது.  
அருங்காட்சியகம் இரண்டு பிரிவுகளாகப் பிரிக்கப்பட்டுள்ளது. முதல் பிரிவு இந்தியாவில் நீதித்துறையின் பரிணாமங்கள் மற்றும் வளர்ச்சியைக் கையாள்கிறது. இரண்டாவது பிரிவு கூட்டாண்மை நீதிமன்றம் மற்றும் உச்ச நீதிமன்றத்தைப் பற்றியதாகும்.  
பிரகதி மைதான் மெட்ரோ வாயில் எண் 1 வழியாக வெளியேறி டெல்லி மெட்ரோ இரயில் வழியாக இந்த அருங்காட்சியகத்தை அடையலாம். செவ்வாய் முதல் ஞாயிறு வரை தினமும் 10 மணி முதல் 5 மணி வரை அருங்காட்சியகம் திறக்கப்படுகிறது. திங்கள் கிழமையும் இதர அரசு விடுமுறை நாட்களும் அருங்காட்சியகத்திற்கு விடுமுறை நாட்களாகும். நுழைவுக் கட்டணம் இல்லை. புகைப்படம் எடுத்தல் தடைசெய்யப்பட்டுள்ளது.  
;சில குறிப்பிடத்தக்க ஆவணங்கள்:  
- மகாத்மா காந்தி கொலை வழக்கு
- இந்திரா காந்தி படுகொலை வழக்கு
- சா பானோ வழக்கு
# 2022 தெற்கு பெரு நிலநடுக்கம்

**2022 தெற்கு பெரு நிலநடுக்கம்** (*2022 Southern Peru earthquake*) பெரு நாட்டின் தெற்கு பகுதியில் பயங்கர நிலநடுக்கம் ஏற்பட்டது. மே மாதம் 26 ஆம் தேதியன்று அதிகாலை 5.52 மணிக்கு ஏற்பட்ட இந்த நிலநடுக்கம் ரிக்டர் அளவுகோளில் 7.2 புள்ளிகளாக பதிவானது. வடமேற்கு கடலோர நகரமான பாராங்காவில் இருந்து 42 கி.மீ தொலைவில் சுமார் 112 கி.மீ. ஆழத்தை மையமாக கொண்டு இந்த நிலநடுக்கம் ஏற்பட்டுள்ளது. பல இடங்களில் வீடுகள், கட்டிடங்களில் விரிசல் ஏற்பட்டது. நான்கு நூற்றாண்டுகளை கடந்த தேவாலயத்தில் இருந்த 14 மீட்டர் கோபுரம் நிலநடுக்கத்தால் இடிந்து தரைமட்டமானது. இதேபோல் தெற்கு ஈக்வடோரில் உள்ள தேவாலயமும் நிலநடுக்கத்தில் சேதமடைந்தது. கொலம்பியாவிலும் இந்த நிலநடுக்கம் உணரப்பட்டது.
# அசா செயா

**அசா செயா** (மலாய் மொழி: *Asajaya*; ஆங்கிலம்: *Asajaya*; சீனம்: 雅沙再也) என்பது மலேசியா, சரவாக் மாநிலத்தில் சமரகான் பிரிவு; அசா செயா மாவட்டத்தில் அமைந்து உள்ள நகரமாகும்.  
அசா செயா முன்பு நோனோ (*Nono*) என்று அழைக்கப்பட்டது. 1970-ஆம் ஆண்டு முதல் கூச்சிங் பிரிவின் கீழ் ஒரு துணை மாவட்டமாக உள்ளது.  
1993-ஆம் ஆண்டு முதல், புதிதாக உருவாக்கப்பட்ட சமரகான் பிரிவுக்கு மாற்றப்பட்டது. பின்னர் அசா செயா என மறுபெயரிடப்பட்டது. 1999 டிசம்பர் 31-ஆம் தேதி அசா செயா ஒரு மாவட்டமாக தரம் உயர்த்தப்பட்டது.
# அசா செயா

## சமரகான் பிரிவு

**சமரகான் பிரிவு** சரவாக் மாநிலத்தில் உள்ள 12 நிர்வாகப் பிரிவுகளில் ஒரு பிரிவாகும். இந்தப் பிரிவு 1986 சூலை 24-ஆம் தேதி நிறுவப்பட்டது. இதன் மொத்த பரப்பளவு 4,967.4 சதுர கி.மீ.  
சமரகான் பிரிவின் நான்கு நிர்வாக மாவட்டங்கள்:
|-
!|மொத்தம்
மக்கள் தொகை
!|மலாய்க்காரர்
!|இபான்
!|பிடாயூ
!|மெலனாவ்
!|பூமிபுத்ரா
!|சீனர்
!|இந்தியர்
!|பூமிபுத்ரா
அல்லாதவர்
!|மலேசியர்
அல்லாதவர்
|-
| 31190
| 26032
| 2593
| 177
| 63
| 48
| 2038
| 18
| 17
| 204
|-
|}
# மிதாலி விரைவுவண்டி

## வரலாறு

இந்தியப் பிரதமர் நரேந்திர மோதி, வங்காளதேசப் பிரதமர் சேக் அசீனாவுடன் இணைந்து 26 மார்ச் 2021 டாக்காவிலிருந்து காணொளிக் காட்சி மூலம் நியூ ஜல்பைகுரி முதல் டாக்கா மிதாலி விரைவுவண்டி ரயில் சேவையைக் கூட்டாகக் கொடியசைத்துத் தொடங்கி வைத்தார். வங்கதேசம் சுதந்திரமடைந்து ஐம்பதாண்டுகளைக் கொண்டாடும் வகையில் பிரதமர் மோடி டாக்கா சென்றிருந்தார்.  
பங்கபந்து ஷேக் முஜிபுர் ரஹ்மான் பிறந்த நூற்றாண்டு மற்றும் வங்காளதேச சுதந்திரத்தின் பொன்விழா (ஐம்பது ஆண்டுகள்) ஆகியவற்றை முன்னிட்டு இந்த ரயில் சேவை தொடங்கப்பட்டது.
# மிதாலி விரைவுவண்டி

## வரலாறு

### பெயரிடுதல்

புதிய ரயிலுக்கு நான்கு வெவ்வேறு பெயர்களை வங்கதேச பிரதமரிடம் ரயில்வே அதிகாரிகள் முன்மொழிந்தனர். அவை *மிதாலி*, *சம்ப்ரிதி*, *சுஹ்ரித்* மற்றும் *போந்து* ஆகும். பிரதமர் சேக் அசீனா, மிதாலி என்ற பெயரைத் தேர்வு செய்தார். மைத்திரீ விரைவுவண்டி மற்றும் பந்தன் விரைவுவண்டி போன்று மிதாலி விரைவுவண்டிவங்காள மொழி பெயர் ஆகும். மிதாலி என்ற பெங்காலி வார்த்தைக்கு ஆங்கிலத்தில் *நட்பு* என்று பொருள்
# மிதாலி விரைவுவண்டி

## வழிப்பாதை

இந்த ரயில் வங்காளதேசம் பக்கத்தில் உள்ள டாக்கா கண்டோன்மென்ட் ரயில் நிலையத்தில் தொடங்கி, பர்பதிபூர் மற்றும் சிலகத்தியில் நின்று பின்னர் ஹல்திபாரி எல்லையைக் கடக்கிறது. டாக்காவிற்கும் சிலஹாட்டிக்கும் இடையே உள்ள தூரம் 453&nbsp;கி.மீ. ஆகும். சிலகத்தியிலிருந்து நியூஜல்பைகுரி 71 கி.மீ. தொலைவில் உள்ளது.  
ஜல்பைகுரி நகரக் தொடருந்து நிலையத்தை இந்தியப் பக்கத்தில் நிறுத்த முன்மொழியப்பட்ட கோரிக்கை சேர்க்கப்படவில்லை என்றாலும், ஜல்பைகுரியில் நிறுத்தப்பட வேண்டும் என்ற நீண்ட கால கோரிக்கைகள் உள்ளன.
# மிதாலி விரைவுவண்டி

## பயண காலம்

இந்த தொடருந்து பயணம் துவக்கப்பட்டதிலிருந்து, வாரம் இருமுறைப் பயணமாக திங்கள் மற்றும் வியாழக்கிழமைகளில் டாக்கா கண்டோன்மென்ட்டிலிருந்தும், புது ஜல்பைகுரியிலிருந்து ஞாயிறு மற்றும் புதன் கிழமைகளிலும் இயக்கப்படுகிறது.
# மிதாலி விரைவுவண்டி

## பயண காலம்

### தற்போதைய நேரங்கள்

**புதிய ஜல்பைகுரி முதல் டாக்கா வரை**  
| 13131 | புது ஜல்பாய்குரி தொடருந்து நிலையம் | – | 08:40 | NFR |
| --- | --- | --- | --- | --- |
| டாக்கா கண்டோன்மண்ட் | 20:00 | – | BR | } |
**டாக்கா முதல் நியூ ஜல்பைகுரி வரை**  
| 13132 | டாக்கா கண்டோன்மண்ட் | – | 07:25 | BR |
| --- | --- | --- | --- | --- |
| புது ஜல்பாய்குரி தொடருந்து நிலையம் | 18:45 | – | NFR | } |
# மிதாலி விரைவுவண்டி

## பெட்டிகள் அமைப்பு

இந்த ரயிலில் 10 பெட்டிகள் உள்ளன. 4 குளிரூட்டப்பட்ட பெட்டிகள், 4 குளிரூட்டப்பட்ட உட்காரும் வசதியுடையப் பெட்டிகள், மற்றும் 2 இயந்திரப் பெட்டிகள்.
# மிதாலி விரைவுவண்டி

## மேலும் பார்க்கவும்

- மைத்ரீ எக்ஸ்பிரஸ்
-
# சோமாலி குருவி

**சோமாலி குருவி** (*Somali sparrow*)(*பாசர் கேசிடானோப்பிடிரசு*) என்பது சோமாலிலாந்து, சீபூத்தி, எத்தியோப்பியா மற்றும் கென்யாவில் காணப்படும் தொல்லுகச் சிட்டுகள் குடும்பத்தில் உள்ள ஒரு பறவை சிற்றினமாகும் .  
இது இரசெட் குருவியுடன் (*பாசர் உருட்டிலன்*) *சூப்பர்* சிற்றினமாகக் கருதப்படுகிறது. சில சமயங்களில் அதே சிற்றினமாகக் கருதப்படுகிறது. இருப்பினும், இரண்டுக்கும் இடையே இறகுகள் மற்றும் உருவ அமைப்பில் உள்ள ஒற்றுமைகள் ஒன்றிணைந்த பரிணாமத்தைப் பிரதிநிதித்துவப்படுத்துவதாகத் தெரிகிறது.  
இரண்டு துணையினங்கள் அங்கீகரிக்கப்பட்டுள்ளன:  
- *பா. சி. காசுடனோப்டெரசு* பிளைத், 1855 – சிபூத்தி, சோமாலிலாந்து மற்றும் கிழக்கு எத்தியோப்பியா
- *பா. சி..* *புல்ஜென்சு* பிரைட்மேன், 1931 - தெற்கு எத்தியோப்பியா மற்றும் வடக்கு கென்யா (தெற்கிலிருந்து கபெடோ மற்றும் மார்சபிட் வரை).
# நந்தகோன், மதுரா மாவட்டம்

**நந்தகோன்** (**Nandgaon**), இந்தியாவின் உத்தரப் பிரதேசம் மாநிலத்தின் மதுரா மாவட்டத்தில் சாட்டா வருவாய் வட்டத்தில் அமைந்த பேரூராட்சி ஆகும். நந்தகோன் பகுதியில் நந்தீஸ்வரர் மலைக் குன்றுகள் உள்ளது. இவ்வூரில் விரஜ மொழி பேசப்படுகிறது. யாதவர்களின் பூர்வீக பிரதேசமான விரஜபூமியின் முக்கிய நகரங்களில் நந்தகோனும் ஒன்றாகும். மற்றவைகள் மதுரா, பிருந்தாவனம், கோகுலம் மற்றும் பர்சானா ஆகும். கிருஷ்ணரின் வளர்ப்புத் தந்தையான நந்தகோபன் பெயரால் இதற்கு நந்தகோன் எனும் பெயராயிற்று. இப்பகுதியி
# நந்தகோன், மதுரா மாவட்டம்

## அமைவிடம்

நந்தகோன் பேரூராட்சியானது, மதுரா நகரத்திற்கு வடமேற்கே 55 கிலோ மீட்டர் தொலைவிலும், பிருந்தாவனத்திலிருந்து 48 கிலோ மீட்டர் தொலைவிலும், ராதை வாழ்ந்த பர்சானாவிலிருந்து 8 கிலோ மீட்டர் தொலைவிலும் உள்ளது.
# நந்தகோன், மதுரா மாவட்டம்

## தொன்ம வரலாறு

பாகவத புராணத்தில், வசுதேவர்-தேவகி தம்பதியருக்கு, கம்சனின் சிறையில் பிறந்த குழந்தை கிருஷ்ணரை வளர்க்க, யமுனை ஆற்றின் அக்கரையில் வாழும் தனது நண்பர் நந்தகோபனிடம் ஒப்படைத்தார். நந்தகோன் கிராமத்தில், கிருஷ்ணன் நந்தகோபன்-யசோதை தம்பதியரிடம் ஒன்பது ஆண்டுகள் 50 நாட்கள் பலராமருடன் சேர்ந்து வளர்ந்தார்.
# நந்தகோன், மதுரா மாவட்டம்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பின் படி, நந்தகோன் பேரூராட்சியின் மொத்த மக்கள் தொகை 11,517 ஆகும். மக்கள் தொகையில் ஆண்கள் 6,187 மற்றும் 5,330 பெண்கள் ஆக உள்ளனர். பாலின விகிதம் 1000 ஆண்களுக்கு 861 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 1845 ஆகும். சராசரி எழுத்தறிவு 62.7% ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 1,493 மற்றும் 0 ஆகவுள்ளனர். இதன் மக்கள் தொகையில் இந்துக்கள் 95.96%, இசுலாமியர்கள் 3.9% மற்றும் பிறர் 0.09% ஆக உள்ளனர்.
# நந்தகோன், மதுரா மாவட்டம்

## இதனையும் காண்க

- பர்சானா
- மதுரா
- பிருந்தாவனம்
- கோகுலம்
- கோவர்தன மலை
# வினை குமார் சக்சேனா

**வினை குமார் சக்சேனா** (*Vinai Kumar Saxena*) என்பவர் தில்லி துணைநிலை ஆளுநர் ஆவார். இவர் மே 26, 2022 அன்று பதவியேற்றுக்கொண்டார்.  
நவம்பர் 2020ல், இவர் 2021ஆம் ஆண்டிற்கான பத்ம விருதுகள் தேர்வுக் குழுவின் உறுப்பினராக பரிந்துரைக்கப்பட்டார். மார்ச் 2021ல், இவர் தேசியக் குழுவின் உறுப்பினராகப் மத்திய அரசால் நியமிக்கப்பட்டார்.
, குறு, சிறு மற்றும் நடுத்தர தொழில்கள் (ஐசி), ஸ்ரீ கிரிராஜ் சிங் மற்றும் கேவிஐசியின் தலைவர் ஸ்ரீ வினய் குமார் சக்சேனா ஆகியோர் 'காதி அலங்கார கண்காட்சி’யில்]]
இவர் காதி மற்றும் கிராமத் தொழில்கள் ஆணையத்தின் தலைவராக இருந்துள்ளார். இது நடுத்தர, சிறு மற்றும் குறுந்தொழில் அமைச்சகத்தின் கீழ் செயல்படும் ஒரு அமைப்பு ஆகும்.
# பனை எலி

**பனை எலி** (*Palm rat*)(*ரேட்டசு பல்மாரம்*) என்பது முரிடே குடும்பத்தில் உள்ள கொறிணி சிற்றினமாகும். இது நிக்கோபார் தீவுகள், கார் நிகோபார் மற்றும் பெரிய நிகோபார் தீவுகளில் காணப்படுகிறது.  
பனை எலியின் இயற்கையான வாழ்விடங்கள் மிதவெப்பமண்டல அல்லது வெப்பமண்டல உலர் காடுகள் மற்றும் மிதவெப்பமண்டல அல்லது வெப்பமண்டல சதுப்புநில காடுகள் ஆகும்.
# நில்ளு எலி

**நில்ளு எலி** (*Nillu rat*) அல்லது **இலங்கை மலை எலி** (*ரேட்டசு மாண்டனுசு* ) என்பது முரிடே குடும்பத்தில் உள்ள கொறிக்கும் சிற்றினமாகும். இது இலங்கையில் மட்டுமே காணப்படும் அகணிய உயிரி. இது சிங்களத்தில் நெலூ மியா (Nelu Meeya) என்று அழைக்கப்படுகிறது.
# நில்ளு எலி

## பரம்பல்

நில்ளு எலி இலங்கையின் மத்திய மற்றும் ஊவா மாகாணங்களின் மத்திய மலைநாட்டில் உள்ள நக்கிள்ஸ், ஓட்டன் சமவெளி, நுவரெலியா மற்றும் ஒய்ய ஆகிய இடங்களில் காணப்படுகிறது.
# நில்ளு எலி

## விளக்கம்

தலை மற்றும் உடல் நீளம் 16-17 செ.மீ. ஆகும். வாலின் நீளமானது 20-22 செ.மீ. ஆகும். முதுகு சிவப்பு நிறத்துடன் சாம்பல் கலந்த பழுப்புடன், கருமையானது. கீழ்ப் பகுதிகள் சாம்பல் நிறத்திலிருந்து வெண்மையாகத் தரப்படுத்தப்படுகின்றன. கன்னம் மற்றும் மேல் தொண்டை வெள்ளை நிறமுடையது. வால் கருப்பு கலந்த பழுப்பு நிறத்தில் நன்றாகக் கருமையான முடிகளுடன் உடையது. நீண்ட, பளபளப்பான கருப்பு மீசையுடையது. உரோமம் மென்மை நிறத்தில் நீளமானது. பின்புறம் 45 மிமீ நீளம் வரை இருக்கும். பாதங்கள் குறுகிய முடிகளால் மூடப்பட்டிருக்கும்.
# பிடாயூ மக்கள்

**பிடாயூ மக்கள்** (மலாய்: *Orang Bidayuh*; ஆங்கிலம்: *Bidayuh People*;) மக்கள்; மலேசியா, சரவாக் மாநிலம்; இந்தோனேசியா, மேற்கு கலிமந்தான் பகுதிகளைச் சேர்ந்த பூர்வீகக் குழுவினராகும். சரவாக் மாநிலத்தில் தொடக்கக் காலங்களில் குடியேறிய பூர்வீகக் குழுவினர்களில் இந்தக் குழுவினரும் ஒரு குழுவினர்.  
மலேசிய மாநிலமான சரவாக்கில் உள்ள கூச்சிங், செரியான் நகரங்கள் மற்றும் அவற்றைச் சுற்றியுள்ள கிராமங்களில் அதிகமாய் வாழ்கின்றனர். அதே சமயத்தில் இந்தோனேசியாவின் மேற்கு கலிமந்தான் மாநிலத்தின் வடக்கு சங்காவ் துணை மாநிலத்திலும் *(Sanggau Regency)* மிகுதியாய் வாழ்கின்றனர்.
# பிடாயூ மக்கள்

## பொது

சரவாக்கைப் பொருத்த வரையில், கூச்சிங் பெருநகர்ப் பகுதியிலிருந்து *(Greater Kuching)* 40 கி.மீ. தொலைவில் உள்ள செரியான் பிரிவிற்குள் பெரும்பாலான பிடாயூ மக்கள் வசிக்கின்றனர்.  
இபான் பூர்வீக மக்களுக்கு அடுத்த நிலையில், சரவாக் மாநிலத்தில் இரண்டாவது பெரிய டயாக் இனக் குழுவினர் பிடாயூ மக்கள் ஆகும்.
# பிடாயூ மக்கள்

## குடியேற்றப் பகுதிகள்

இவர்கள் வாழும் பகுதி முக்கியமாக சரவாக் ஆற்றின் படுகையில் உள்ளது. இருப்பினும் மலைப்பாங்கான காடுகளிலும் இவர்களின் குடியேற்றங்கள் உள்ளன.  
இன்றைய நிலையில், கிட்டத்தட்ட அனைத்துப் பிடாயூ மக்களின் பாரம்பரிய நீளவீடுகளும் *(longhouses)* தனிப்பட்ட வீடுகளாக மாற்றப்பட்டு விட்டன. பிடாயூ மக்களும் நவீன மாற்றங்களுக்குத் தங்களின் பாரம்பரியத்தைச் சன்னம் சன்னமாய் விட்டுக் கொடுத்து வருகின்றனர்.
# பிடாயூ மக்கள்

## மொழிகள்

பிடாயூ மக்களால் ஏறக்குறைய 25 கிளைமொழிகள் பேசப் படுகின்றன. கிளைமொழிகளின் பேச்சுவழக்குகள் ஒன்றுக்கொன்று தொடர்புகள் இல்லாதவை. தவிர ஆங்கிலம் அல்லது மலாய் மொழிகள் பெரும்பாலும் பொதுவான மொழிகளாகப் பயன்படுத்தப் படுகின்றன.
# பிடாயூ மக்கள்

## சமய நம்பிக்கைகள்

பிடாயூ மக்கள் பாரம்பரியமாகவே ஆன்மிகவாதிகள். 1848-ஆம் தொடங்கி சரவாக்கில் வெள்ளை இராஜா வம்சாவழியினரின் ஆளுமை. இவர்களின் காலத்தில் கிறிஸ்தவ பரப்புரையாளர்களின் வருகை. அதன் விளைவாக பிடாயூ மக்களிடம் கல்வியறிவு புகட்டப்பட்டது. இவர்களின் வாழ்வியலிலில் நவீன மருத்துவமும் பற்றிக் கொண்டது.  
இவர்களில் பெரும்பான்மையானவர்கள் இப்போது கிறிஸ்தவ ரோமன் கத்தோலிக்கர்கள். கிட்டத்தட்ட 70% பிடாயூ மக்கள் கிறிஸ்தவத்திற்கு மாறி விட்டனர். தங்களின் பாரம்பரிய பெயர்களை ஆங்கிலப் பெயர்களாக மாற்றிக் கொண்டனர்.
# பிடாயூ மக்கள்

## சமய நம்பிக்கைகள்

### தனித்துவமான பாரம்பரியம்

அண்மைய காலங்களில் பெரும்பாலான பிடாயூ இளைஞர்கள் தங்களின் பழங்குடி பாரம்பரிய சடங்குகளைக் கடைப்பிடிப்பதைத் தவர்த்து வருகின்றனர். பிடாயூ பழங்குடி மக்கள், மற்ற ஒரு பழங்குடி இனத்தவரான மெலனாவ் மக்களின் நெருங்கிய உறவினர்களும் ஆகும்.  
பிடாயூ மக்கள் இறந்தவர்களின் உடலைத் மரங்களில் தொங்கவிட்டு அழுக விட்டுவிடும் ஒரு தனித்துவமான பாரம்பரியத்தைக் கொண்டிருந்தனர். இறந்தவர்களின் நினைவுக்காக அவர்களின் எலும்புக்கூடுகள் மரங்களில் வைக்கப்படும். இந்தப் பாரம்பரியம் இப்போது அரிதாகவே நடைமுறையில் உள்ளது.
# பாலிங்கியான்

**பாலிங்கியான்** (மலாய் மொழி: *Balingian*; ஆங்கிலம்: *Balingian*; சீனம்: 万年烟) என்பது மலேசியா, சரவாக் மாநிலத்தில் முக்கா பிரிவு; முக்கா மாவட்டத்தில் அமைந்து உள்ள நகரமாகும். இது முக்கா மாவட்டத்தின் துணை மாவட்டமும் ஆகும்.  
பாலிங்கியான் நகரத்தின் நடுவில் பாலிங்கியான் ஆறு ஓடுகிறது. மாநிலத் தலைநகர் கூச்சிங்கின் வட கிழக்கே 286 கி.மீ. (178 மைல்) தொலைவில் அமைந்துள்ளது. அதே வேளையில் முக்கா நகரத்தில் இருந்து 60 கி.மீ. தொலைவில் அமைந்துள்ளது.
# பாலிங்கியான்

## குடியேற்றங்கள்

பாலிங்கியான் நகரத்திற்கு அருகில் உள்ள குடியேற்றங்கள்:  
- லெமாய் - *Lemai*
- கோலா தாதாவ் - *Kuala Tatau*
- பெனிப்பா- *Penipah*
- தாதாவ் - *Tatau*
- கென்யானா- *Kenyana*
- பெனாகுப் - *Penakub*
- ரூமா கெலாம்பு - *Rumah Kelambu*
- கம்போங் ஜபுங்கான் - *Kampung Jebungan*
- முக்கா- *Mukah*
- ரூமா நியாவாய் - *Rumah Nyawai*
# பாலிங்கியான்

## மக்கள்தொகை

பாலிங்கியான் நகரத்தின் மொத்த மக்கள் தொகை 17,498 ஆகும். இதில் இபான் மக்கள் (68.3%) மற்றும் மெலனாவ் மக்கள் (29.49%) உள்ளனர். அனைத்து மக்களும் ஆறு கிராமங்களிலும் 137 நீண்ட வீடுகளிலும் தங்கியுள்ளனர்.
# பாலிங்கியான்

## காலநிலை

பாலிங்கியான் நகரம் வெப்பமண்டல மழைக்காட்டு காலநிலையைக் கொண்டுள்ளது. ஆண்டு முழுவதும் கனமான மழை பெய்கிறது.
# சோழவாண்டிபுரம் ஆண்டிமலை சமணர் குகைத்தளம்

**சோழவாண்டிபுரம் ஆண்டிமலை சமணர் குகைத்தளம்** என்பது இந்தியாவின் தமிழ்நாடு மாநிலம், கள்ளக்குறிச்சி மாவட்டம், திருக்கோயிலூர் வட்டத்தில் உள்ள சோழவாண்டிபுரம் கிராமத்தின் அருகே ஆண்டிமலைக் குன்றில் அமைந்துள்ள ஒரு சமண சமய நினைச் சின்னமும் புனித யாத்திரைத் தலமுமாகும். ஊருக்கு வடகிழக்கே ஆண்டிமலை பெருங்குன்று அமைந்துள்ளது. முனிவர்கள் வசித்த குகைகள், கற்படுக்கைகள், கல்வெட்டுகள் மற்றும் சமண தீர்த்தங்கர்களின் புடைப்புச் சிற்பங்களுடன், கி.பி. 9 ம் நூற்றாண்டிலிருந்து இக்குன்று சமண சமய மையமாகத் திகழ்ந்துள்ளது. அக்காலத்தில் இவ்வூரில் சமணர்கள் மிகுதியாக வாழ்ந்துள்ளார்கள்.
# சோழவாண்டிபுரம் ஆண்டிமலை சமணர் குகைத்தளம்

## அமைவிடம்

சோழபாண்டியபுரம் அல்லது சோழவாண்டிபுரம் அல்லது சோழபாண்டிபுரம் என்பது இந்தியாவின் தமிழ்நாடு மாநிலம், கள்ளக்குறிச்சி மாவட்டம், திருக்கோயிலூர் வட்டத்தில் உள்ள ஒரு கிராமமாகும். ஒரு சதுர கிலோமீட்டர் பரப்பளவு கொண்ட இக்கிராமத்தின் மக்கள் தொகை, 2011 ஆம் ஆண்டு கணக்கெடுப்பின்படி, 1,000 ஆகும். இவ்வூர் திருக்கோயிலூரில் இருந்து தென்மேற்கே 12 கி.மீ (7.5 மைல்) தொலைவிலும், உளுந்தூர்பேட்டைக்கு வடமேற்கே 16 கி.மீ. (9.9 மைல்) தொலைவிலும் அமைந்துள்ளது. திருக்கோயிலூரிலிருந்து ரிசிவந்தியம் செல்லும் நகரப்பேருந்துகள் இவ்வூர் வழியாகச் செல்கின்றன. திருக்கோயிலூரிலிருந்து உளுந்தூர்பேட்டை செல்லும் பேருந்தில் பயணம் செய்து, அரியூர் கூட்டு சாலையில் இறங்கிக்கொள்ளலாம். இங்கிருந்து வாடகை ஆட்டோ மூலம் சோழவாண்டிபுரம் செல்லலாம்.
# சோழவாண்டிபுரம் ஆண்டிமலை சமணர் குகைத்தளம்

## ஆண்டிமலைக் குன்று

ஆண்டிமலைக் குன்று பாறைகளால் ஆன சிறிய குன்று. இந்தச் சமணத் தளம் தமிழ்நாடு அரசு தொல்லியல் துறையினரின் பராமரிப்பில் உள்ளது. விசமிகளைத் தடுத்து நிறுத்துவதற்காக, இந்த நினைவுச் சின்னம், தொல்லியல் துறை விதிகளின்படி பாதுகாக்கப்பட்ட தலமாக அறிவிக்கப்பட்டுள்ளது. தொல்லியல் துறையினரின் தகவல் பலகையில் இந்த சமணத் தலம் கி.பி. 10 ஆம் நூற்றாண்டைச் சேர்ந்தது என்று குறிப்பிடப்பட்டுள்ளது. சமண சமய தெய்வங்களின் வழிபாட்டிற்காக சித்தவடவன் என்னும் சேதிராயன் பனைப்பாடி
# சோழவாண்டிபுரம் ஆண்டிமலை சமணர் குகைத்தளம்

## வழிபாட்டில் பத்மாவதி இயக்கி சிற்பம்

தற்போது இந்தச் சிற்பத்தை இடமாற்றி நிறுவியுள்ளனர். உள்ளூர் மக்கள் இச்சிலையை காளியம்மன் என்ற பெயரில் வணங்கி வருகின்றனர். பெரும்பாலான சமயங்களில் பத்மாவதி சந்தனக் காப்புடன் காட்சி தருகிறார்.
# சோழவாண்டிபுரம் ஆண்டிமலை சமணர் குகைத்தளம்

## ஆதிநாதர் மற்றும் ஆதிபகவன் சிற்பங்கள்

குகைக்கு வெளியே இரண்டு தீர்த்தங்கரர்களின் சிற்பங்கள் பீடங்களில் நிறுவப்பட்டுள்ளன இந்தச் சிற்பங்களின் பீடத்தில் ஆதிநாதர் என்றும் ஆதிபகவன் என்றும் குறிப்பிடப்பட்டுள்ளன. இவை அண்மைக்காலத்தில் நிறுவப்பட்ட சிற்பங்களாகும்.
# சோழவாண்டிபுரம் ஆண்டிமலை சமணர் குகைத்தளம்

## மகாவீரர் சிற்பம்

குன்றின் உச்சியில் உள்ள ஒரு பாறையில் சமண சமயத்தின் 24 ஆம் தீர்த்தங்கரரான மகாவீரரின் உருவம் செதுக்கப்பட்டுள்ளது. முக்குடை காட்டப்பட்டுள்ளது. மகாவீரரின் இருபுறமும் இரு சாமரம் வீசுவோர்களின் உருவங்கள் காட்டப்பட்டுள்ளன.
# சோழவாண்டிபுரம் ஆண்டிமலை சமணர் குகைத்தளம்

## கற்படுக்கைகள்

குன்றின் உச்சியில் உள்ள பாறைகளில் 25 கற்படுக்கைகளை, சமண சமயக் கொடையாளர்கள், சமண முனிவர்களுக்காக, செதுக்கி வழங்கியுள்ளனர். இவை ஆறு தொகுதிகளாக, ஆறு இடங்களில் செதுக்கப்பட்டுள்ளன. சில கற்படுக்கைகள் முற்றுப்பெறாமல் காணப்படுகின்றன. கல் இருக்கை ஒன்றும் செதுக்கப்பட்டுள்ளது. இங்கு சமண முனிவர்கள் கூடி உரையாடியிருக்கலாம். குன்றின் வடபுறத்தில், படுக்கைகளுக்கு மேலே தெளிவற்ற ஓவியங்கள் காணப்படுகின்றன.
# சோழவாண்டிபுரம் ஆண்டிமலை சமணர் குகைத்தளம்

## கல்வெட்டுகள்

### முதல் கல்வெட்டு

குகையையொட்டி இடப்புறம் அமைந்துள்ள பாறையில் ஒரு கல்வெட்டு பொறிக்கப்பட்டுள்ளது.
கல்வெட்டுப் பாடம் இது:
“1 ஸ்வத்தி [|* ] ஸ்ரீவேலி
2 கொங்கரையர்
3 புத்தடிகள்
4 செய்வித்த தேவாரம்" [ ||* ]  
*விளக்கம்:* வேலி கொங்கரையர் புத்தடிகள் அமைத்தளித்த கோவில் (தேவாரம்) இதுவாகும். இங்குள்ள பார்சுவநாதர் மற்றும் கோமதேசுவரர் ஆகியோரின் புடைப்புச் சிற்பங்களை வடித்தளித்தவரும் இவரே ஆவார். புத்தடிகள் ஒரு சமண அடியவராக இருக்கலாம்.
இக்கல்வெட்டில் தேதி குறிப்பிடப்படவில்லை. எனினும் கல்வெட்டின் எழுத்தமைதி (Paleography) அடிப்படையில் இக்கல்வெட்டு 10 ஆம் நூற்றாண்டைச் சேர்ந்ததாகக் கருதப்படுகிறது.
என்ற கிராமத்தைப் பள்ளிச்சந்தமாக (சமணர்களுக்கு அளிக்கப்படும் நிலக்கொடை) அளித்த செய்தியினைப் பதிவு செய்துள்ளது.  
கலசநீர் பெய்து, நிலக்கொடையாக அளிக்கப்பட்ட பனைப்பாடியை குறண்டி குணவீரபடாரரும் அவர் வழிமாணாக்கரும் (“குறண்டிக் கோமான் குணவீர படரான்”) மேற்பார்வையிட்ட செய்தியும் குறிப்பிடப்பட்டுள்ளது. (Annual Report on Epigraphy (ARE 1936-37; 252) அறுபத்து மூன்று நாயன்மார்களுள் ஒருவரான மெய்ப்பொருள் நாயனார் மலையமான்களின் வழித்தோன்றல் ஆவார். சேதிநாட்டை ஆண்டுவந்த மலையமான்கள் சேதிராயர்,கொங்கரையர்,முனையரையர்,மழவரையர் போன்ற குடிப் பட்டங்களைச் சூட்டிக்கொண்டனர்.  
இக்கல்வெட்டில் பள்ளிச்சந்தம் வழங்கிய சித்தவடவன், சமண தெய்வங்களுக்கு கோவில் (தேவாரம்) அமைத்த வேலி கொங்கரையர் புத்தடிகள், சேதிநாட்டு அரசன், மலைய குலோத்பவன், பாரி குடும்பத்தில் பெண்ணெடுத்த மலையமான் மரபில் உதித்தவன் ஆகிய யாவரும் ஒருவரே என்று மயிலை சீனி வேங்கடசாமி தன்னுடைய *சமணமும் தமிழும்* நூலில் குறிப்பிட்டுள்ளார். இவன், இராட்டிரகூட மன்னன் கன்னரதேவனின் ஆளுகைக்கு உட்பட்டு, சேதிநாட்டை ஆண்டுவந்த சித்தவடவன் சேதிராயன் ஆவான். இவனை "மிலாடுடைய நாட்டான் சித்தவடவன்" என்று கல்வெட்டுகள் பதிவு செய்துள்ளன.  
"பாரிமகளிரின் பைந்தொடி முன்கை
பிடித்தோர் வழி வரு குரிசி லடற்படை
வலுவி(ல்) லோரி(யெ) மதவலி தொலையச்
செல்பரி மிகுந்த சித்த வடவன்"  
கபிலர் பாரியின் மகள்களான அங்கவை, சங்கவை ஆகிய இருவரையும் மலையமான் திருமுடிக்காரியின் மைந்தர்களுக்கு மணமுடித்து வைத்தார் சித்தவடவன் மலையமான் திருமுடிக்காரியின் வழித்தோன்றல் என்று கூறிக்கொள்ளும் கல்வெட்டு வரிகள் இவை.  
இக்கல்வெட்டில் குறிப்பிடப்படும் பனைப்பாடி கிராமம், விழுப்புரம் மாவட்டம், திருக்கோயிலூர் வட்டம், திருக்கோயிலூரிலிருந்து உளுந்தூர்பேட்டை செல்லும் சாலையில் அமைந்துள்ளது. இவ்வூருக்கு, சோழவாண்டிபுரத்தைக் கடந்து செல்லவேண்டும். இவ்வூர் ஏரிக்கரையில் அமைந்துள்ள குன்றின் முகப்பில் தியான நிலையில் அமர்ந்துள்ள மகாவீரர் சிற்பம் ஒன்றை கல்வெட்டாய்வாளர் (தற்போது துணை இயக்குநர், த.நா.அ.தொல்லியல் துறை) ஆர்.சிவானந்தம் கண்டறிந்துள்ளார்.
# இயாசின் மாலிக்கு

## ஆரம்ப வாழ்க்கை

1966 ஆம் ஆண்டு ஏப்ரல் மாதம் 3 ஆம் தேதி சிறீநகரின் மைசுமா பகுதியில் குலாம் காதிர் மாலிக் என்பவருக்கு மகனாய் இயாசின் மாலிக் பிறந்தார்  
இவரின் உடன்பிறந்தது மூன்று சகோதரிகள். அதில் ஒருவர் ஆமினா மாலிக் இவர் தனது சகோதரரின் உரிமைக்காக வழக்காடுமன்றத்தில் முறையிட்ட வழக்கறிஞர்களில் ஒருவர்.  
மாலிக்கு சிறுவனாக இருந்தபோது, பாதுகாப்புப் படையினரால் தெருக்களில் நடத்தப்பட்ட வன்முறைகளைக் கண்டதாக ஒரு பேட்டியில் தெரிவித்துள்ளார். 1980 ஆம் ஆண்டில் இராணுவத்திற்கும் வாடகை வாகன ஓட்டுநர்களுக்கும் இடையே ஏற்பட்ட மோதலைக் கண்ட பிறகுதான் இவர் ஒரு கிளர்ச்சியாளராக மாறியதாகக் கூறப்படுகிறது. தல கட்சி என்ற ஒரு கட்சியை இவர் உருவாக்கினார். இக்கட்சியின் மூலம் புரட்சிகர முன்னணியை உருவாக்கி அரசியல் செய்திகளை அச்சடித்து விநியோகம் செய்து குழப்பம் விளைவித்தார். இவரது குழு 1983 ஆம் ஆண்டு சிறீநகரில் செர்-இ-காசுமீர் விளையாட்டு அரங்கில் மேற்கிந்திய தீவுகள் அணிக்கு எதிராக நடந்த பன்னாட்டு துடுப்பாட்ட போட்டியை சீர்குலைக்க முயன்றது. சிறீநகரில் தேசிய மாநாட்டுக் கூட்டங்களுக்கு இடையூறு விளைவித்தது. மக்பூல் பட்டு தூக்கிலிடப்பட்டதற்கு எதிர்ப்புத் தெரிவித்தது. இக்காரணங்களால் மாலிக்கு கைது செய்யப்பட்டு நான்கு மாதங்கள் காவலில் வைக்கப்பட்டார். ஆளும் கட்சியான தேசிய மாநாட்டின் "குண்டர்த்தனத்தை" எதிர்கொள்ளவே இசுலாமிய மாணவர் கழகம் கட்சியில் சேர்க்கப்பட்டது என்று மற்றொரு சமாத்து உறுப்பினர் கருத்து தெரிவித்தார். போலீசார் எந்த புகாரையும் கேட்க மறுத்துவிட்டனர். தேசிய மாநாடு-காங்கிரசு கூட்டணி சட்டமன்றத்தில் 62 இடங்களைப் பெற்று வெற்றி பெற்றதாக அறிவிக்கப்பட்டு அரசாங்கத்தை அமைத்தது.  
1987 ஆம் ஆண்டின் இந்த மோசடியான தேர்தல் காசுமீர் கிளர்ச்சிக்கான தூண்டுதலாக அமைந்தது என பெரும்பாலான அறிஞர்களால் பார்க்கப்படுகிறது. மாலிக்கு இதற்கு உடன்படவில்லை. "1987 தேர்தலின் முறைகேடுகள் ஆயுதமேந்திய போர்க்குணத்தை ஏற்படுத்தவில்லை. 1987 ஆம் ஆண்டுக்கு முன்பே நாங்கள் அங்கு இருந்தோம் என்று அவர் கூறுகிறார். சம்மு மற்றும் காசுமீர் விடுதலை முன்னணியின் முக்கிய உறுப்பினராக 1989 ஆம் ஆண்டில் காசுமீர் பள்ளத்தாக்குக்குத் திரும்பினார். முன்னாள் சமசுதானமான சம்மு மற்றும் காசுமீர் முழுமைக்கும் சுதந்திரம் பெற்றுத்தருவதே தனது இலக்காக அறிவித்தார்.
# மதுரா பேடா

**மதுரா பேடா** (*Mathura peda*) என்பது இந்தியாவின் மதுராவில் உருவான ஒரு வட இந்திய இனிப்பு உணவாகும். வட இந்தியாவில் *மாவா*விலிருந்து (*கோயா*) தயாரிக்கப்படும் இனிப்புகள் மிகவும் பிரபலமானவை. பேடா, மாவா இனிப்பு வகையாகும். மதுரா பேடா இந்தியாவில் மிகவும் பிரபலமானது. *மதுரா கா பேடா அல்லது சத்தீஸ்கர் கா கேதா* என்பது பழமொழியில் அடிக்கடி பயன்படுத்தப்படுகிறது. இதன் பொருள் "(பிரபலமானது) மதுராவின் பேடா இனிப்பு மற்றும் சத்தீஸ்கரின் இனிப்பாகும்." மதுரா பேடா இனிப்பு பெயராகவும் செயல்படுகிறது. மதுராவிற்கு வருகை தரும் சுற்றுலாவாசிகளை, மதுரா கே பேடே, மேவா வாட்டி பேடா மற்றும் ஏற்றுமதி தரச் சிறப்புப் பேடா ஈர்க்கின்றன.
# மதுரா பேடா

## கிருஷ்ணர் பிறப்பு விருந்து

கிருஷ்ணரின் பிறந்த இடமான மதுராவில், மதுரா பேடா கிருஷ்ணருக்கு மிகவும் பிடித்தமான பிரசாதமாகப் பயன்படுத்தப்படுகிறது. இவை புதிய மாவா, பால், சர்க்கரை மற்றும் நெய் சேர்த்து ஏலக்காய்த் தூளுடன் சமைப்பதால் கூடுதல் சுவை பெறுகின்றது. இந்தியாவில் கிருஷ்ண ஜெயந்தி திருவிழா பேடா இல்லாமல் முழுமையடையாது. ஒவ்வொரு ஆண்டும் இந்த நாளில் கிருஷ்ணருக்கு அர்ச்சனை செய்து நோன்பு திறக்க பேடா தயாராகிறது
# மதுரா பேடா

## உலகளாவிய புகழ்

மதுராவிற்கு வெளியே உள்ள பல்வேறு சுற்றுலாத் தலங்களிலும், மதுரா பேடே மற்ற இந்திய இனிப்புகளான மனேர் கே லட்டு மற்றும் ஆக்ரா கா பேடா போன்றவற்றுடன் பிரபலமான இனிப்பாகும்.
# மதுரா பேடா

## நாட்டுப்புறச் சுவை

மதுரா டேயின் சுவை இந்திய நாட்டுப்புறக் கதைகளிலும் காணப்படுகிறது. "*மதுர கே பேடே மோஹே லவே, கிலாவே ஜி.....*" (எனக்கு மதுரா கா பேடாவைச் சாப்பிடத் தருகிறார்) என்பது இந்தியாவில் உள்ள மணல் பூசை (வழிபாட்டு) பாடல்களில் பிரபலமான பாடல்.
# மதுரா பேடா

## புவி-சிறப்பு பிரசாதமாக

குருசேத்திரத்தின் 48 கோசு பரிக்கிரமாவில் உள்ள குருச்சேத்ர பிரசாதம் (சன்ன லட்டு) போலவே, பிரஜ் பரிக்கிரமாவில் உள்ள மதுரா பேடா புவிசார் சிறப்புப் பிரசாதமாகும்.
# மதுரா பேடா

## மேலும் பார்க்கவும்

- ஆக்ரா பேடா
- பிகானேரி புஜியா
# மில்லரின் நிக்கோபார் எலி

**முட்டாள் எலி, நிக்கோபார் தீவுக்கூட்ட எலி** அல்லது **மில்லரின் நிக்கோபார் எலி** (*ரேட்டசு பர்ரசு*) இந்தியாவில் நிக்கோபார் தீவுகளில் காணப்படும் அகணிய உயிரி. இது பெரிய நிக்கோபார் தீவு, சிறிய நிக்கோபார் மற்றும் டிரின்கெட் தீவுகளில் வாழ்கிறது. கார் நிக்கோபார் தீவில், *ரேட்டசு பால்மரும்* *ரேட்டசு அனடமனென்சிசும்* காணப்படுகின்றன. இன்று இது *ரேட்டசு* பேரினத்தில் வகைப்படுத்தப்பட்டுள்ளது.v மில்லர் தனது அசல் விளக்கத்தில் பொதுவான பெயரை வழங்காததால், "முட்டாள் எலி" என்ற பெயரின் தோற்றம் நிச்சயமற்றதாக உள்ளது. பன்னாட்டு பாதுகாப்பு சங்கத்தின் தரவுகளின் மிக சமீபத்திய ஆதாரங்களில் இது அடங்கும்.
# மில்லரின் நிக்கோபார் எலி

## வாழிடமும் பரவலும்

இந்த எலி நிக்கோபார் தீவுகளுக்குச் சொந்தமானது. இது பெரிய நிக்கோபார், லிட்டில் நிக்கோபார் மற்றும் டிரின்கெட் தீவுகளில் தனிமைப்படுத்தப்பட்ட கூட்டங்களாகக் காணப்படுகின்றது. இது வெப்பமண்டல பசுமையான மற்றும் பகுதி பசுமையான காடுகளில் வாழ்கிறது.
# மில்லரின் நிக்கோபார் எலி

## பாதுகாப்பு

முட்டாள் எலி பன்னாட்டு இயற்கைப் பாதுகாப்புச் சங்கத்தினால் அருகிய இனமாக வகைப்படுத்தப்பட்டுள்ளது.
# கீதாஞ்சலி சிறீ

**கீதாஞ்சலி சிறீ** (*Geetanjali Shree*) இந்தியாவின் புது தில்லியில் வாழும் ஓர் இந்தி மொழி நாவலாசிரியரும் சிறுகதை எழுத்தாளரும் ஆவார். கீதாஞ்சலி பாண்டே என்ற பெயராலும் இவர் அறியப்படுகிறார். 1957 ஆம் ஆண்டில் பிறந்த இவர் தாயார் பெயரின் முதல் பகுதியான சிறீயை தனது பெயரான கீதாஞ்சலியுடன் இரண்டாவது பகுதியாக இணைத்துக் கொண்டார். பல சிறுகதைகள் மற்றும் ஐந்து நாவல்களை எழுதியுள்ளார். 2000 ஆமாவது ஆண்டில் கீதாஞ்சலி எழுதிய நாவலான் மாய் என்ற நாவல் 2001 ஆம் ஆண்டின் குறுக்கெழுத்து புத்தக விருதுக்கு தேர்ந்தெடுக்கப்பட்டது. 2017 ஆம் ஆண்டில் நியோகி புத்தக நிறுவனம் மூலம் மீண்டும் வெளியிடப்பட்டது. நாவலை நிதா குமார் ஆங்கிலத்தில் மொழிபெயர்த்தார். 2022 ஆம் ஆண்டில், டெய்சி ராக்வெல் ஆங்கிலத்தில் மொழி பெயர்த்து எழுதிய இவரது நாவலான ரெட் சமாதி (2018) ஆங்கிலத்தில் மணற்கல்லறை என்ற பொருளில் மொழிபெயர்க்கப்பட்டது. இந்நூல் 2022 ஆம் ஆண்டிற்கான பன்னாட்டு அளவிலான புக்கர் பரிசை வென்றது.. இந்நாவல் இந்தியப் பிரிவினையை அடிப்படையாகக் கொண்டு அமைக்கப்பட்ட ஒரு குடும்பக் கதையாகும். கணவர் இறந்த பிறகு வாழும் 80 வயதான ஒரு பெண்ணை நாவல் பின்தொடர்கிறது. பிரேம்சந்த் பற்றிய விமர்சனப் படைப்பையும் கீதாஞ்சலி எழுதியுள்ளார்.
# கீதாஞ்சலி சிறீ

## தனிப்பட்ட வாழ்க்கை

தந்தை ஓர் அரசு ஊழியர் என்பதால் கீதாஞ்சலி உத்தரபிரதேசத்தின் பல்வேறு நகரங்களில் வளர்க்கப்பட்டார். உத்திரபிரதேசத்தில் குழந்தைகளுக்கான ஆங்கிலப் புத்தகங்கள் அதிக அளவில் இல்லாததால் இந்தி மொழியுடன் தனக்கு சிறந்த தொடர்பு ஏற்பட்டதாக கீதாஞ்சலி கூறுகிறார்.  
இவரது மாய் நாவலின் ஆங்கில மொழிபெயர்ப்பு இவரைப் புகழ் பெறச் செய்தது. இந்த நாவல் வட இந்திய நடுத்தரக் குடும்பத்தில் உள்ள மூன்று தலைமுறை பெண்களையும் அவர்களைச் சுற்றியுள்ள ஆண்களையும் பற்றியதாகும். செர்பியன் மற்றும் கொரியன் உட்பட பல மொழிகளில் இந்நாவல் மொழிபெயர்க்கப்பட்டுள்ளது. நிதா குமார் என்பவரால் ஆங்கிலத்தில் மொழிபெயர்க்கப்பட்டு சாகித்ய அகாடமி மொழிபெயர்ப்புப் பரிசு பெற்றது. பசீர் உன்வானால் உருதுவில் மொழிபெயர்க்கப்பட்டுள்ளது. இந்திசர் உசைன் இந்நூலுக்கு முன்னுரை எழுதியுள்ளார். டெய்சி ராக்வெல் என்பவரால் டோம்ப் ஆஃப் சாண்ட் என ஆங்கிலத்திலும், ஆன்னி மான்டாட் என்பவரால் ஆவ்-டெல்லா டி லா ஃப்ரான்டியேர் என பிரெஞ்சு மொழியிலும் மொழிபெயர்க்கப்பட்டுள்ளது. 26 மே 2022 அன்று, டோம்ப் ஆஃப் சாண்ட் நூலுக்கு புக்கர் பரிசு வழங்கப்பட்டது. புக்கர் பரிசு வென்ற இந்தியில் முதல் புத்தகமாகவும், இந்திய எழுத்தாளர் ஒருவரிடமிருந்து பாராட்டைப் பெற்ற முதல் புத்தகமாகவும் ஆனது.
# கீதாஞ்சலி சிறீ

## கல்வி வெளியீடுகள்

- இரு உலகங்களுக்கு இடையே: பிரேம்சந்தின் அறிவுசார் வாழ்க்கை வரலாறு
- பிரேம்சந்து மற்றும் தொழில்துறை: தெளிவற்ற மனப்பாங்கு
- பிரேம்சந்த் மற்றும் விவசாயி: கட்டுப்படுத்தப்பட்ட தீவிரவாதம்
- வட இந்திய நுண்ணறிவர் மற்றும் இந்து-முசுலிம் கேள்வி
# கீதாஞ்சலி சிறீ

## விருதுகள்

கீதாஞ்சலி சிறீ இந்து சர்மா கதா சம்மான் விருதைப் பெற்றுள்ளார். இந்திய கலாச்சார அமைச்சகம் மற்றும் சப்பான் அறக்கட்டளையின் சக உறுப்பினராக இருந்துள்ளார். எழுத்தாளர்கள், கலைஞர்கள், நடனக் கலைஞர்கள் மற்றும் ஓவியர்களை உள்ளடக்கிய நாடகக் குழுவான விவாடியுடன் இணைந்து இவர் நாடகத்திலும் பங்கேற்கிறார்.2022 ஆம் ஆண்டில், மணற் கல்லறை நூலுக்காக புக்கர் பரிசை வென்றார்.
# இந்தியச் சிறிய வயல் எலி

**இந்தியச் சிறிய வயல் எலி** (*Little Indian field mouse*)(*மசு போடுகா*) என்பது முரிடே குடும்பத்தில் உள்ள கொறிணி சிற்றினமாகும். இது வங்காளதேசம், இந்தியா, மியான்மர், நேபாளம் மற்றும் இலங்கை ஆகிய நாடுகளில் காணப்படுகிறது .
# இந்தியச் சிறிய வயல் எலி

## விளக்கம்

தலை மற்றும் உடல் நீளம் 7 செ.மீ. ஆகும். இதன் வால் 6 செ.மீ. நீளமுடையது. உடலின் மேல் மேற்பரப்பில் சாம்பல் கலந்த வெள்ளை அல்லது வெள்ளை நிறத்திலும் வயிற்றுப்பகுதி பளபளப்பான வெளிர் பழுப்பு நிறமாகவும் இருக்கும். பெரும்பாலும் மார்பின் குறுக்கே வெளிர் பழுப்பு நிற பட்டை அல்லது பிளவு இருக்கும். பெரிய வட்டமான காதுகள் உள்ளன. முகவாய் மாறாக குறுகி காணப்படும். வால் மேலே கருமையாகவும் கீழே வெளிர் நிறமாகவும் இருக்கும். மேல் வெட்டுப்பற்கள் பின்னோக்கி வளைந்திருக்கும்.
# இந்தியச் சிறிய வயல் எலி

## கலாச்சாரத்தில்

இந்த விலங்கு சிங்கள மக்களால் சரியான சுட்டி எனப் பொருள் படும் வகையில் *வெல் ஹீன் மியா* ( වෙල් හීන් මීයා) என்று அழைக்கப்படுகிறது.
# கிருஷ்ண பலராமர் கோயில்

கோயில்]]  
சமாதிக் கோயில்]]  
**கிருஷ்ண பலராமர் கோயில்** (**Sri Krishna Balaram Mandir**, also called **ISKCON Vrindavan**), இந்தியாவின் உத்தரப் பிரதேசம் மாநிலத்தின் மதுரா மாவட்டத்தில் உள்ள பிருந்தாவனத்தில் அமைந்த மூன்று கோயில்களின் தொகுதி ஆகும். இக்கோயில் வளாகத்தை இஸ்கான் பக்தி இயக்கத்தினர் 1977-ஆம் ஆண்டில் நிறுவினர். இக்கோயில் வளாகத்தில் ராதை-கிருஷ்ணருக்கு **இராதா சியாம்சுந்தர்** எனும் பெயரில் ஒரு கோயிலும், கிருஷ்ணர்-பலராமர் பெயரில் ஒரு கோயிலும் மற்றும் சைதன்யர்-நித்தியானந்தர் கோயிலும் உள்ளது.  
இக்கோயில் நடுவில் கிருஷ்ணர் மற்றும் பலராமன் மூலவர்களாக உள்ளனர். வலப்புறத்தில் இராதா கிருஷ்ணன் இராதா சியாம்சுந்தர் எனும் பெயரில் கோபியர்களுடன் ஒரு தனிக்கோயில் உள்ளது. இடது புறத்தில் சைதன்யர், நித்தியானந்தர் மற்றும் பக்திவேதாந்த சுவாமி பிரபுபாதா ஆகியோர்களுக்கு கோயில் உள்ளது.இக்கோயிலின் நுழைவாயில் அருகேசைதன்யர் மற்றும் பக்திவேதாந்த சுவாமி பிரபுபாதா ஆகியோர்களின் சமாதி மண்டபம் உள்ளது.
# கிருஷ்ண பலராமர் கோயில்

## இதனையும் காண்க

- மதுரா கிருஷ்ணன் கோயில்
- பங்கே பிகாரி கோயில், பிருந்தாவனம்
- இராதா ராணி கோயில், பர்சானா
- பிருந்தாவனம் காதல் கோயில்
# இராதா மதன் மோகன் கோயில்

**இராதா மதன் மோகன் கோயில்** (**Radha Madan Mohan Temple,**), இந்தியாவின் உத்தரப் பிரதேசம் மாநிலத்தின் மதுரா மாவட்டத்தின் தலைமையிடமான மதுரா நகரத்தில் உள்ள பிருந்தாவனத்தில் இராதை மற்றும் கிருஷ்ணருக்கு அர்ப்பணிக்கப்பட்ட இந்துக் கோயில் ஆகும். இது பிருந்தாவனத்தின் பழமையான, மிகவும் மதிக்கப்படும் கோவில்களில் ஒன்றாகும்.இக்கோயில் மூலவர் **மதன் மோகன்** எனும் கிருஷ்ணர், இராதை மற்றும் கோபியர்களுடன் காட்சி அளிக்கிறார்.  
யமுனை ஆற்றின் கரையில் அமைந்த இராதா மதன் மோகன் கோயில், நாகரா கட்டிடக்கலை நயத்தில் கட்டப்பட்டுள்ளது. காளியன் படித்துறையில் அமைந்த இக்கோயிலின் உயரம் 50 அடி ஆகும்.
# இராதா மதன் மோகன் கோயில்

## வரலாறு

தொன்மக் கதைகளின் படி இக்கோயிலை கிருட்டிணனின் கொள்ளும்பேரன் வஜ்ரநாபனாக் இக்கோயில் கட்டப்பட்டதாக கூறப்படுகிறது. காலப்போக்கில் கோயில் அழிந்துவிட்டது. பின்னர், அத்வைத ஆச்சாரியர் பிருந்தாவனத்திற்குச் சென்றபோது, ஒரு பழைய ஆலமரத்தின் அடிவாரத்தில் மதன் மோகனின் தெய்த்தைக் கண்டுபிடித்தார். மதன மோகனின் வழிபாட்டை அவர் தனது சீடரான புருசோத்தம சௌபேயிடம் ஒப்படைத்தார். பின்னர் அவர் சனாதன கோஸ்வாமியிடம் தெய்வத்தை வழங்கினார்.  
வரலாற்று ஆதாரங்களின் படி 1580-ஆம் ஆண்டில் இல் முல்தான் வணிகர் கபூர் ராம் தாஸ் என்பவரால் சிறீ சனாதன கோஸ்வாமியின் வழிகாட்டுதலின் கீழ் இந்த கோயில் மீண்டும் கட்டப்பட்டது. கி.பி. 1670 இல் முகலாய பேரரசர் ஔரங்கசீப்பின் படையெடுப்பால் இந்தக் கோயிலுக்கு பாதிப்பு ஏற்படலாம் என்பதால், மூலவர் சிலை ஜெய்சிங்கால் ஒரே இரவில் ஜெய்ப்பூருக்கு இரகசியமாக கொண்டு செல்லப்பட்டது. பின்னர், மன்னர் கோபால் சிங்கால் மூலவர் சிலைகள் கரௌலிக்கு எடுத்துச் செல்லபட்டன. இராதா மதன் மோகன் கோயிலின் பழைய மூலவர் தற்போது இராசத்தானின் கரௌலியில் உள்ள மதன் மோகன் கோவிலில் நிறுவப்பட்டுள்ளது.  
மதன் மோகனின் மூலவர் சிலை இடுப்பிலிருந்து கீழே கிருஷ்ணரைப் போலவே இருப்பதாகக் கூறப்படுகிறது. ஒரு கட்டத்தில் மைலவர் சிலையை திருப்பிக் கேட்டபோது மறுக்கபட்டது. இதனால் கி.பி 1748 இல் மதன் மோகன் கோவிலில் புதியதாக உருவாக்கபட்ட மூலவர் சிலை நிறுவப்பட்டது. கருவறையில் மதன் மோகன், இராதை, இலலிதா எனப்படும் கோபி ஆகிய மூவர் உள்ளனர். சிவப்புக் கல்லில் 20 மீட்டர் உயரத்தில் இக்கோயில் கட்டபட்டுள்ளது.
# இராதா மதன் மோகன் கோயில்

## அருகமைந்த இடங்கள்

- பங்கே பிகாரி கோயில்
- மதுரா கிருஷ்ணன் கோயில்
# இராதா மதன் மோகன் கோயில்

## இதனையும் காண்க

- இராதா கிருஷ்ணன்